FUONJI 11
Chiki pa Wer Konyo Wan Nedi?
1. Iraŋo Were otimo maber miyo wan chik?
Were ryek loyo wan. Go omaro wan swa aka dewo kwoŋ wan. Kobedo atoŋa pa Were nike wawegi wadhumere. (Yeremiya 10:23) Paka nyithindho joripo limo ryeko wok kwoŋ jonywol pajo, apaka wabende waripo limo ryeko wok bongi Were. (Isaya 48:17, 18) Baibul obedo mich maber mawok bongi Were, rupiri n’iye ryeko manyalo konyo wan i kwo.
Ka waluwo chik pa Jehova, wanyalo bedo gi kwo maber pama, aka wanyalo kir limo kwo makirum i hongo mabino. Rupiri Were amochweyo wan, go oŋeyo kis gimaber ri wan. Amomiyo waripo winjo chik pere.
2. Wach pa Were konyo wan nedi?
Gikipiny megi ma wasoma i Baibul kobedo chik, kwanyo woko nyutho wan paro pa Were. Kuchiel, chik nyutho wan gima waripere timo. (Tim 15:29) Ruman waripo oro ryeko nyaka to waneno nger ma gikipiny megi ma wasoma i Baibul konyo wan. (Agecha 2:10-12) Paka giranena, Baibul fuonjo ni kwo obedo mich mawok bongi Were. Ka watyeko ŋeyo ameno, watimo gimanyalere jye geŋo gikipiny manyalo ketho kwo mowan i teko ka wanitye katich, pecho, kosa ka wawotho i royo.
3. Chik aryo maloyo megi jye a mene?
Yesu oluwo kwoŋ chik aryo maloyo megi jye. Chik marapena nyutho atoŋa ma kwo mowan
Chik mararyo fuonjo wan tiyirok maber gi joman. (1 Jokorinthya 13:4-7) Chik mararyo no konyo wan tero ji paka Were tero jo.
4. Chik pa Were konyo wan nedi?
Ka jopecho joluwo chik pa Were manitye i Baibul, pecho no bed’iye syem kodi kisangala. (Jokolosai 3:12-14) Kendo Baibul riwo pecho rupiri fuonjo jachwo kodi chiege ni jokiripi weyirok.
Ka waketho i tim gima wafuonjere i Baibul, nyalo kir konyo wan i nger megi mopokere opokere. Paka giranena, kis dhano mito jatich magenere kendo matiyo gi men. (Agecha 10:4, 26; Joebrania 13:18) Odoko Baibul fuonjo ni wakiripi rembo ka wanyalo limo gikipiny ma mitere i kwo, kendo fuonjo ni waripo maro Were loyo ŋaŋo.
Ka waluwo chik pa Were, nyalo kir kuro kwo mowan. (Agecha 14:30; 22:24, 25) Paka giranena, ka waluwo chik ma chiero wan mero, botho wan kwoŋ two kodi teko megi mopokere opokere ma jomero jolimo. (Agecha 23:20) Were yeyo wan madho mwenge, to nyaka manok. (Zabul 104:15; 1 Jokorinthya 6:10) Kendo chik pa Were konyo wan bedo gi paro motire. (Zabul 119:97-100) To Jokristo maradyeri jokiwinji chik pa Were rupiri konyo jo. Jowinjo chik pa Were rupiri jomito miyo Jehova dwoŋ.
MEDI FUONJIROK
Kwayi Fuonjirok Baibul
Fuonjere adyeri manwaŋere i Baibul i hongo kendo i kifo mayot rin.
lua_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn quy_Latn luo_Latn luo_Latn luo_Latn cym_Latn luo_Latn lus_Latn